Suresh 86 Views
రెండేళ్లలో హర్యానాకు రూ.2437 కోట్ల పెట్టుబడులు
ఛండీగఢ్‌, సెప్టెంబరు 18: సత్వర పారిశ్రామికీకరణ విధానాలఫలితంగా హర్యానాలో సుమారు 60కి పైగా చిన్నమధ్యతరహా పరిశ్రమలను స్థాపించారు. గడచిన రెండేళ్లలో హర్యానా రాష్ట్రానికి 2437 కోట్ల పెట్టుబడులు అందినట్లు తేలింది. ఈ పరిశ్రమల ద్వారా సుమారు 18వేలమందికిపైగా నిరుద్యోగు లకు ఉపాధి కల్పించినట్లు ప్రభుత్వం వెల్లడించింది. వీటిలో 8077 సూక్ష్మ, చిన్న, మధ్యతరహా పరి శ్రమలు ఉన్నాయి. మొత్తం రాష్ట్రంలో ఇప్పటి వర కూ 9248 కోట్ల పెట్టుబడులు రాగా ఈ కాలం లోనే 1,36,689 మందికి ఉపాధి కల్పించ గలిగినట్లు హర్యానా ప్రభుత్వ పరిశ్రమలశాఖ వివరించింది. ప్రభుత్వ, ప్రైవేటు భాగస్వా మ్యంతో కామన్‌ఫెసిలిటీ సెంటర్లను ఏర్పాటు చేసింది. ఈ యూనిట్లు 18వేలమందికి ఉపా ధి కల్పించినట్లు పరిశ్రమల శాఖ అధికార ప్రతినిధి వివరించారు. ఉత్పత్తిరంగానికి చిన్న, మధ్యతరహా పరిశ్రమలే కీలకమని గుర్తించిన మఱ్యానా ప్రభుత్వం టూల్‌రూమ్స్‌, టెక్నాలజీ కేంద్రాలను ఏర్పాటుచేసింది. ఐఎంటి రోహ్‌తక్‌, పారిశ్రామి వృద్ధికేంద్రం సాహా ప్రాంతంలోను ఈ ప్రాజెక్టులు వచ్చాయి. ఈ రెండుప్రాజెక్టుల్లో ప్రభు త్వం సుమారు 100 కోట్ల పెట్టుబడులు పెట్టింది. అంతేకాకుండా అంకుర పరిశ్రమలస్థాపనకు విస్తృత ప్రచారం నిర్వహించిందని వెల్లడించారు. ఎక్కువగా యువతనుంచి ఔత్సాహిక పారిశ్రామిక వేత్తలను తయారుచేసేలక్ష్యంతో హర్యానా ప్రభుత్వం విస్తృత కృషిచేస్తోంది. రవాణా కారిడార్‌లో కూడా పెట్టు బడులుపెరి గాయి. ఢిల్లీ నుంచి ముంబై కారిడార్‌లో హర్యానా ప్రభు త్వం మూడుకీలక కార్యాచరణలను అమలుచేస్తోం ది. పారిశ్రామికప్రోత్సాహక మండలి ఆధ్వర్యంలో హర్యానా ప్రభుత్వం రవాణా కారిడార్లలో కూడా ప్రాజెక్టులు చేపడుతోంది. ఇందులో భాగంగానే దక్షి ణ హర్యానాలో సమీకృత మల్టీమోడల్‌ రవాణా హబ్‌ను ఏర్పాటుచేస్తోంది. దీనివల్ల రాజధాని పరి సర ప్రాంతాలన్నింటికీ మేలుజరుగుతుంది. గుర్‌ గావ్‌లో గ్లోబల్‌సిటీ నిర్మిస్తోంది. మాస్‌ర్యాపిట్‌ ట్రాన్సిట్‌వ్యవస్థ ద్వారా గుర్‌గావ్‌ మనేసార్‌ బావాల్‌ ప్రాంతాలను కలుపుతోంది. ఇందుకోసం మేసార్‌ బావల్‌ పెట్టుబడుల ప్రాంతంగా రూపొందిం చేందుకు ప్రత్యేక ప్రణాళికను రూపొంది స్తున్నట్లు పరిశ్రమల శాఖ అధికార ప్రతినిధి వివరించారు. 402 చదరపు కీలోమీటర్ల లో ఈపెట్టుబడుల రీజియన్‌ను వృద్ధిచేస్తా రు. గ్లోబల్‌ సిటీప్రాజెక్టు కింద లక్షకోట్ల రూపాయల పెట్టుబడులు రాగలవని అంత విలువైన ప్రాజెక్టులు కూడా రూపుదిద్దుకుంటు న్నట్లు పరిశ్రమల శాఖ ప్రచారం చేస్తోంది. ఎగ్జి బిషన్‌, కన్వెన్షన్‌కేంద్రం, అత్యధికనాణ్యత విలువలు జోడించిన నాలెడ్జ్‌ ఇండస్ట్రీస్‌, కేంద్ర కీలక వాణిజ్య జిల్లాలు, టౌన్‌షిప్‌లు కూడా ఏర్పాటు చేస్తున్నట్లు హర్యానా ప్రభుత్వం రూట్‌మాప్‌ సిద్ధం చేసింది.